Strollad Forst Fouen\nStrollad Fubudenn ha Fubudennig\nStrollad Kallag ha Gwerleskin\nStrollad Kanfarted Lanleya\nStrollad La Obra\nStrollad Tro Didro\nStrolladoù ar re yaouank\nPelec’h ober c’hoariva ?\nDiazlec’h an oberourien\nDiazlec’h ar pezhioù-c’hoari\nIstor ar c’hoariva e brezhoneg\nDegemer al lec’hienn > Ar strolladoù > Strollad La Obra > O Wiadiñ, Métissages\nO Wiadiñ, Métissages\nAn abadenn-mañ a lak war-wel, gant barzhoniezh ha fent, darvoud meskaj ar pobloù e Amerika ar Su ha neuze bugale hiron ganet deus kerent european hag indian. Penaos eo deuet a-benn ar c’hevandir-mañ da sevel un identelezh kreñv ganet deus an emgav feuls a zo bet etre ar pobloù indian hag an europeaniz ? Metis ? Indian ? An abadenn a zo ur galv d’an emgavioù habask etre pobloù ha sevenadurioù.\nA-benn pouezañ war al liammoù-mañ etre pobloù eo bet divizet c’hoari ar pezh e brezhoneg en ur ouzhpennañ galleg ha kastilhaneg.\nDigor eo neuze d’ur publik ledan a-walc’h adalek 13 bloaz.\nPinvidik eo ar strollad deus komedianed deuet eus broioù disheñvel : Chili, Guatemala, Breizh. Un nebeut re eus ar gomedianed ho peus gwelet marteze dija e strolladoù An alouberion pe Rebeldia, ha lod anezho a zo bet ivez e Diwan.\nNena ha Polo foeterlukined\nDaou ved war vor\nMont e darempred :\nHo postel [Dre ret]\nSujed [Dre ret]\nTestenn ho kemennadenn : [Dre ret]\nNa lakait netra amañ :\nC’hoariva zo ur c’hevread rannvro savet e 2005 evit bodañ, liammañ, ambroug ha bountañ war-raok ar stolladoù (amatourien hag a-vicher) ha dre vras ar c’hoariva e brezhoneg. A vloaz da vloaz eo aet war-raok ar gevredigezh.\nKavout a reoc’h el lec’hienn-mañ keleier diwar-benn ar strolladoù, ar pezhioù-c’hoari ha kement tra degouezhet a nevez e bed ar c’hoariva e brezhoneg.\nYoul hon eus ivez da vont pelloc’h ganti ha da sevel ur benveg a vo renablet ennañ dafar skrivet evit ar c’hoariva. N’emañ ket ganeomp an dezo krouiñ un dra glok met m’ho peus c’hoant reiñ an dorn deomp evit pinvidikaat ha gwellaat al lec’hienn-mañ : grit mont e darempred gant ar gevredigezh. Mersi bras deoc’h en a-raok.\nPiv bennak ez oc’h e hetomp deoc’h donemat amañ hag ur weladenn vat.\nSteuñv al lec’hienn\nLec’hienn bet savet gant SPIP\n2006 - 2021 C’hoariva


Diwan - Ur remziad nevez a vachelourien !\nDegemer > Ur-remziad-nevez-a-vachelourien\nSetu ! Embannet eo bet holl disoc’hoù an arnodennoù. Ar bloaz-mañ c’hoazh, skolidi eus ar skolajoù hag eus al lise Diwan a ziskouez deomp perzhioù mat : 97% er breved ha 97% er vachelouriezh. Evit studierien gKelenn, bez eus ivez 13 loread evit 13 post e kenstrivadeg kelennerien ar c’hentañ derez.\nEr skolajoù, 206 skoliad war 211 o deus tapet o Breved. En o zouez, 86% o deus resevet ur meneg (60 meneg « mat tre », 65 meneg « mat » ha 57 meneg « mat a-walc’h »). C'hwec'h skolajiad a dremeno o arnodennoù en miz Gwengolo abalamour d’ar cheñchamant deiziad dibabet gant ar vinisterezh en abeg d’an amzer c'hor.\nAn AKED hag an DIBAB a zo arnodennoù diabarzh Diwan e brezhoneg evit an dredeidi :\n57 skoliad (26%) a dizh al live C1 eus ar Framm europat boutin dave evit ar yezhoù (FEBDY)\n105 skoliad (49%) a zo gant al live B2\n47 al live B1 (19%)\n14 al live A2 (6%)\nEl lise ez euz bet kinniget 103 emstriver ha 100 o deus tapet ar vachelouriezh. Ar feur pengenniñ a sav da :\n95,8% e S (46 loread)\n96,6% e ES (28 loread)\n100% e L (26 loread)\nAr bloaz-mañ, 15 lisead o deus tremenet o arnodenn matematikoù e brezhoneg. E penn kentañ miz Gouere o doa skrivet ar c’hevredigezhioù sevenadurel d’ar rektor. Respontet en doa e oa un emvod labour raktreset en distro-skol.\nE Kelenn, 13 loread a zo bet anvet evit 13 post e kenstrivadeg kelenner ar skolioù.\nGerioù-alc'hwez stag : eil derez breved bachelouriezh


Linus a zo bet awenet gant ur poltred en deus kavet war ul lerc'hienn FTP, o tiskouez tudennig ur mank o tennañ da tudennoù Creature Comforts gant Nick Park.\nTu 'zo a lare ne oa ket ar maskotenn gwall vat evit skeudenn Linux dre ma ne oa ket ar mank ul loen galloudus-tre. Linus Torvalds en deus respontet ne soñjfe den ebet da se ma vefe karget gant ur mank korrig, a red buan hag en deus ur pigoz kalet-tre.\nKalz a dud a soñj eo maskotenn Linux ur pengouin, dreist-holl peogwir e saozneg, ar ger mank a zo penguin. Ar pezh a vez lâret e brezhoneg evel ur erev a zo ul labous eus an emisferenn norzh eus familh an alcidae, a c'hell nijal, padal, ar mank na vev nemet en emisferenn su. Er yezh pemdezieg, implij ar gêr "erev" e plas "mank" a zo un drougimplij eus ar yezh a c'hoarvez alies-tre.\nTux er sevenadur poblek[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Tux&oldid=1973785 »


Emañ An Dasson n°76 - ar gelaouenn embannet div wezh ar blez get Kerlenn Sten Kidna (Bro An Alre) - é paouez dont er-maez. Unan divyezhek penn-da-benn an hani eo, e brezhoneg hag e galleg. « Monet Kleuz-ha-garzh dre Bleuwigner » : setu tem an niverenn-mañ a grog get ur pennad-kaoz get Guigner An Henanff, maer ar gumun, brezhoneger a-vihan ha penn strollad Kanerion Pleuwigner. Ganet eo bet e 1941 e Pleuwigner, komz a ra ag e vugaleaj, ag e yaouankiz, ag e dud, a sonerezh, ag e labour èl maer, ha c'hoazh. Àr-lerc'h ho po tro d'ober anoudegezh get Pierre Le Gouvello de Keriolet (1602-1660), un den brudet e Pleuwigner, kinniget deoc'h get Daniel Carré. Displegiñ a ra deomp piv a oa an den, etre istor ha mojenn. Da heul digoradur Daniel Carré e kavoc'h un toullad avañturioù hag un testeni e-lec'h ma c'hoari Keriolet ur roll pennañ. Ur pennad-kaoz get Philippe ha Thérèse ar Berr a gloz an niverenn-mañ. Emaint é chom e Pleuwigner a-c'houde oc'hpenn hanter-kant vlez. Lakaat a reont ar gaoz àr ar cheñchamantoù a zo bet en o farrez (ar pardonioù, ar foarioù, al labour, ar filajoù...).\nAn Dasson niverenn 76 : 70 pajenn. 8 € an tamm (10 € dre lizher).


Grit anaoudegezh gant energ’iv\t| SDE35\nGant Sindikad-departamant an Energiezh 35 (SDE35 - oberour publik an energiezhioù hag a vod holl gumunioù departamant an Il-ha-Gwilen) e oa bet krouet, e miz Gwengolo 2018, ar c’hKevredad Ekonomiezh Kemmesk Lec’hel (KEKL) Energ’iV a-gevret gant ar C’huzul-departamant, Roazhon Meurgêr, Bank an Tiriadoù ha 3 c’heveler bank lec’hel (Kef Espern, Kef al Labour-douar ha Kef kengredit Arkea).\nDiorren ar raktresoù ernergiezhioù nevezadus a-yoc’h dre un emouestl teknikel hag arc’hantel adalek ar prantad loc’hañ ;\nAprouiñ raktresoù dre rakwelet ur c’hendiviz an abretañ ar gwellañ ha dre zoujañ emouestl ar geodedourien bep tro ma c’hell bezañ graet ;\nBroudañ ar c’humunioù, an DPKEoù hag ar geodedourien da vezañ obererien eus an treuzkemm energiezh war o ziriad en ur gemer harp war un oberour a fiziañs ;\nKas ar fiñvusted digarbon buanoc’h war-raok, pe e vefe tredan, biogaz naturel pe hidrogen.\nUn dachenn obererezh a bep tu\nLedan a-walc’h eo tachenn obererezh Energ’iV evit plediñ gant an holl raktresoù energiezhioù nevezadus, aveldredan, fotovoltaek, metanaat, koad, dourdredan, fiñvusted izelgarbon, pe e vefent raktresoù prevez, publik pe keodedel.\nGoude ouzhpenn bloaz obererezh ez eo niverus ha liesseurt ar raktresoù dija, evel m’en diskouez hor bilañs kentañ.\nEnerg’iV zo evel ur buanaer raktresoù da broduiñ energiezhioù nevezadus. Gant kevranneien emouestlet en tiriad e ra Energ’iV evel unan eus an diorroerien adalek prantad riskloù ar raktresoù en ur vodañ an obererien lec’hel hag an embregerezhioù a fell dezho en em ouestlañ d’an treuzkemm energiezh dre an tiriad.\nEvel-se e vez Energ’iV lodek da vat e diorren raktresoù lec’hel evit energiezhioù nevezadus a bep seurt : publik, prevez pe keodedel, adal ma vezont lakaet da raktresoù emsav en ur c’heñver teknikel hag ekonomikel.\nUr c’hevala a 6 milion a euroioù a oa gant ar c’hevredad e fin e embregvezh kentañ ha 12 gwech en doa kemeret lodoù e iskevredadoù produiñ energiezh nevezadus.\nArc’hantañ ar c’hevala ha tapout gounidoù PE servij publik ?\nMeret eo Energ’iV evel un embregerezh prevez met e bal eo bepred hini ar servij publik, ha neuze e vez gwarantet :\nUr patrom disheñvel abalamour d’ur sell tiriadel\nAl laz foran : obererezhioù ha buzadoù evit mad tud an Il-ha-Gwilen\nDiorren an departamant (donedigezh filierennoù ekonomikel hag a grou postoù labour ha heuliadoù ekonomikel)\nAprouadur an obererien dre-benn d’ur vailhoni war ar c’hendiviz lec’hel ha keodedel\nEnerg’iV, evel oberour dambublik, a glask kentoc’h askorusted ekonomikel brasañ ar raktresoù, un enframmadur mat ha diorren unvezioù produiñ energiezhioù naet er vro. Energ’iV zo un oberour diorren e servij an tiriad.


Degemer al lec’hienn > Pelec’h ober c’hoariva ?\nStalioù c’hoariva 2020-2021\nEvit ar yaouankiz :\nStalioù e brezhoneg gant MilTamm\nE Sant-Ervlan aozet gant Katell Leon hag ar gevredigezh Yezhoù ha Sevenadur\nStal lies-arzoù (CM2 - Skolaj) :\nD’al Lun 5e45-7e (kentell kentañ d’an 28/09)\nStal c’hoariva (CE1-CM2) :\nD’ar Yaou 5e45-7e (kentell kentañ d’ar 24/09)\nStalioù e brezhoneg gant Ar Vro Bagan e-pad ar vakañsoù skol\nAn titouroù a vo kavet war hol lec’hienn un tamm a-raok ar vakañsoù.\nUr stal nevez e Bro an Alre\nStal c’hoariva sizhuniek get Kerlenn Sten Kidna\nKentelioù c’hoariva kaset da benn get Solen Piriou evit brezhonegerion a bep live. Teknikoù distanañ, analiñ, c’hoari war ar prim, diskouez fromoù, c’hoarzhin. Deskiñ sketchoù, ur pezh-c’hoari.\nBep merc’her etre 8e ha 9e30 noz, er sal Sten Kidna (6 ru Joseph Rollo, an Alre), a-zal ar merc’her 23 09.\nPriz evel ar c’hentelioù, a-vat evit ar re enskrivet en ur gentel arall.\nDarempred : Kerlenn Sten Kidna, Pgz : 02 97 29 16 58.\nE Sant-Ervlan Stal Strollad Joyi\nUr wech bep sizhun, strollad c’hoariva Joyi en em gav en-dro a-benn ober c’hoariva e brezhoneg. Ar strollad-mañ a zo emren hag a labour war raktresoù liesseurt a-hed ar bloaz.\nLec’h hag eur : Sal Pablo Neruda e Sant-Ervlan\nBep Yaou noz etre 8e ha 9e30\nPriz : 35€ ar bloaz\nEmgav adalek miz Here 2020\nTitouroù ha lakaat e anv : Kentelioù an Noz\nE Brest gant SKED\nAn obererezh-se a zo evit ar re a zo gant ar c’hoant diorren o mestroniezh gant ar brezhoneg hag o aesaat dre ar c’hoari, an ijin hag ar grouidigezh arzel. Un doare all eo da studiañ ar brezhoneg : d’un doare c’hoariet en ur zeskiñ teknikoù diazez ar c’hoariva.\nUr chañs ivez d’ober un taol esa evit war-lerc’h enframmañ unan eus ar strollad c’hoariva e Breizh pe c’hoazh en em prientiñ evit ur gaozeadenn er skinwel pe er radio...\nOuzh renerezh Bob Simon, komedian a-vicher.\nD’al Lun / 6e30 noz - 8e noz / SKED, 201 straed Jean Jaurès e Brest\nTitouroù ha lakaat e anv : SKED\nE Plougerne gant Ar Vro Bagan\nLabouret vez war ur pezh-c’hoari e ser deskiñ doareoù ar c’hoariva, ijinañ ha krouiñ gant ar re all, al leurenniñ, ar gwiskamantoù, ar c’hinkladur hag all.\nUn doare ivez da binvidikaat ar yezh ha gwellaat an distagadur.\nD’ar Merc’her etre 6 eur hanter hag 8 eur noz (Ket ‘pad ar vakañsoù) bep sizhun.\nPriz : 40€ + 17€ evit ar gartenn ezel.\nE Sant Seo gant KLT\nStal-labour teatr buhezet gant Bob Simon.\nEvit ar re o deus c’hoant mont war-raok war ar brezhoneg ha deskiñ c’hoariva, lakaat an ijin hag ar spered krouiñ arzel da vont en-dro. Un doare all ivez da zeskiñ ar yezh en un doare dudius ha da zeskiñ diazezoù ar c’hoariva. Un dro ivez d’ober un taol esae a-raok mont en ur strollad c’hoariva pe grouiñ unan.\nBep Meurzh da 6e noz e Ti ar C’hevredigezhioù Sant Seo.


Adelaide (Aostralia) - Wikipedia\nGwell a-zioc'h eus kreiz-kêr Adelaide.\nAdelaide eo kêr-benn stad Aostralia ar Su, ha pempvet brasañ kêr Aostralia. Hervez niveradeg 2011 e oa 1,23 milion a dud o vevañ eno. Emañ kêr nepell diouzh ar mor, war aod su ar vro, e Pleg-mor Sant-Visant ha Meurvor Indez.\nDiazezet e voe ar gêr e 1836 evit Breizhveuriz dieub (er c'hontrol d'ar peurrest eus Aostralia). Anvet e voe ar gêr diwar anv ar briñsez Adelaid Saks-Meiningen (1792–1849), gwreg Gwilherm IV, roue ar Rouantelezh-Unanet.\nSez gouarnamant ar Stad eo, hag ivez ensavadurioù gouarnamantel ha kenwerzhel staliet e kreiz-kêr dreist-holl, kostez boulouard North Terrace hag hini ar roue Gwilherm IV.\nBrudet eo Adelaide evit he festivalioù, he gwinoù, he skipailoù sport. Anavezet e vez ingal kalite ar vuhez a gaver eno evel unan eus ar re gwellañ.\nen Adelaide eo bet diazezet News Corporation gant ar familh Murdoch, Rupert Murdoch en e benn, unan eus brasañ strolloù media ar bed.\nGhil'ad Zuckermann, yezhour israelat kelenner e skol-veur Adelaide.\nGeorge Town (Penang) (Malaysia) abaoe 1973\nHimeji (Japan) abaoe 1982\nAustin (Texas) (SUA) abaoe 1983\nMalmö (Sveden) abaoe 1988\nFerrol (Galiza) abaoe 2008\nAdtapet diwar « https://br.wikipedia.org/w/index.php?title=Adelaide_(Aostralia)&oldid=1956406 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/491 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/491\nvar an douar, da bep nation, da bep tribu, da bep langach ha da bep pobl, (7) en eur lavaret gant eur vouez krenv : Doujit Doue, ha roit gloar dezhan, rag deuet eo heur he varn ; hag adorit an hini hen deuz great an env hag an douar, ar mor ha mamennou an doureier.\n(8) Hag eun eal all a heulliaz anezhan, en eur lavaret : Kwezet eo, kwezet eo, Babylon, ar gear vraz, abalamour ma he deuz roet da eva d’an holl nationou ar gwin euz he lubricite diroll.\n(9) Hag unan all, an trede eal a zeuaz varlerc’h ar re-man, en eur lavaret a vouez huel : Mar deu unan-benag da adori al loen hag he imach, ha da gemer he verk var he dal, pe var he zorn, (10) hennes a evo ive ar gwin euz a goler Doue, gwin pur preparet er c’halir euz he goler, hag e vezo tourmantet en tan hag er soufr, dirag an elez santel, ha dirag an Oan. (11) Hag ar moged euz ho zourmant a zavo da virviken ; hag ar re ho devezo adoret al loen hag he imach, ha piou-benag hen devezo kemeret ar merk euz he hano, n’ho devezo ehan e-bed, nag en noz nag en deiz. (12) Setu aman patianted ar zent, setu aman ar re a vir gourc’hemenou Doue, ha feiz Jesus.\n(13) Hag e kleviz eur vouez euz an env, hag a lavare d’in : Scriv : Eürus divar vreman ar re varo pere a varv en Aotrou ! Ia, eme ar Spered, rag diskuiza a reont euz ho labouriou, hag ho oberou a ia d’ho heuil.\n(14) Sellet a riz c’hoas, hag e veliz eur goabren venn, hag unan azezet var ar goabren henvel ouz Mab an den, ha var he ben eur gurunen aour, hag en he zorn eur falc’h lem. (15) Hag eun eal all a zeuaz er meaz euz an templ, o crial gant eur vouez krenv d’an hini a oa azezet var ar goabren : Taol da falc’h, ha med ; rag deuet eo an amzer da vedi, rag eost an douar a zo daro. (16) Neuze an hini a oa azezet var ar goabren, a daolaz he falc’h var an douar, hag an douar a oe medet.\n(17) Hag eun eal all a zeuaz er meaz euz an templ, a oa en env, ha ganthan ive eur falc’h lem. (18) Ha dond a reaz er meaz euz an aoter eun eal all, hag hen doa galloud var an tan, hag he-man a griaz, gant eur vouez huel, d’an hini a oa ganthan ar falc’h lem, en eur lavaret dezhan : Taol da falc’h lem ha dastum ar bodennou rezin euz a winien an douar, rag ar rezin anezhi a zo daro. (19) Hag an eal a daolaz he falc’h var an douar, hag a zastumaz\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/491&oldid=125628 »\nKemmoù diwezhañ degaset d'ar bajenn-mañ d'an 9 Eos 2018, da 12:24.


Evit implijoù all, gwelet Braunschweig (disheñvelout).\nDer Kohlmarkt, "marc'had ar c'haol", e Braunschweig\nBraunschweig (distaget [ˈbʁaʊnʃvaɪk] en alamaneg), anvet Brunswiek en alamaneg-izel, hag eleze Brunswick e galleg hag e saozneg, zo ur gêr e stad Saks-Izel (pe Niedersachsen), en Alamagn.\nEmañ en hanternoz d’ar menezioù Harz, e-kreiz ar rannvro zo er reter da Hannover, kêr-benn Saks-Izel, hag an eil kêr vrasañ eo er stad.\nAr menegoù koshañ eus Braunschweig er skridoù zo eus an IXvet kantved. Er Grennamzer e oa unan eus kêrioù bras an Hansa, kevre marc’hadourien hanternoz Europa. Gant ar stêrioù Oker, Aller ha Weser eo liammet ouzh Mor an Hanternoz. Ouzhpenn bezañ ur greizenn genwerzhel ha politikel, e voe ur greizenn sevenadurel a bouez ivez. Koll a reas eus he fouez tamm-ha-tamm, dre ma oa hanter-hent etre div gêr vrasoc’h, Hannover ha Berlin. En XIXvet kantved e oa kêr-benn Dugelezh Braunschweig, unan eus stadoù an Impalaeriezh Santel Roman hag Impalaeriezh Alamagn war he lerc’h. Goude ar Brezel-bed kentañ e teuas da vezañ kêr-benn Stad Dieub Braunschweig, unan eus stadoù Republik Weimar. Distrujet e voe kalz savadurioù eus kêr e dibenn an Eil Brezel-bed (miz Here 1944).\nAnavezet eo Braunschweig hiziv evel kêr ar skiantoù hag an enklaskerezh.\nAdtapet diwar « https://br.wikipedia.org/w/index.php?title=Braunschweig&oldid=1655956 »\nKemmoù diwezhañ degaset d'ar bajenn-mañ d'an 8 Eos 2015, da 16:37.


Pajenn:Morvan - Buez ar Zent, 1894.djvu/603 - Wikimammenn\nPajenn:Morvan - Buez ar Zent, 1894.djvu/603\nann tregontved a viz eost\nAr zantez-ma a ioa ganet e kear Lima er Perou, hag a oue ar boked kenta a zantelez a ziouanaz var douar ann Amerik er penn dioc’h ar C’hresteiz. He hano badiziant oa Izabel ; mes, eunn devez m’oa kousket enn he c’havell, d’ann oad a dri miz, he mamm a velaz enn eunn taol kount he zal o lugerni evel eur rozenn gaer ha dudiuz, ha divar neuze ne reaz mui nemed Roza pe Rozenn anezhi ; rak ar ger roza a zinifi rozenn e latin.\nGoulskoude, pa deuaz da gaout eunn tammik skiant, ar verc’h a gemeraz poan gant ann dra-ze. Aoun e devoa na vije bet leshanvet evelse evit lakaat foug ennhi abalamour d’he gened. Mes ar Verc’hez a lamaz ann nec’hamant-ma divar he spered, enn eur lavaret d’ezhi : « — Roza, ann hano-ze a blij d’am mab, ha me a fell d’inn e stagfez va hini outhan, hag e vez hanvet hiviziken Roza-Mari. »\nD’an oad a bemp bloaz, edo eunn droiad o c’hoari gant he breur kosa, hag hema a gaillaraz he bleo d’ezhi. Kerkent e teuaz tenval he fenn, hag he breur, o velet ann dra-ze, a gomzaz outhi evelhenn var don eur belek o sarmoun : « — Petra, dimezell, kalz a istim oc’h euz eta evit ar rouejou-ze a zervich da baka ann eneou ? » Ar c’homzou-ma a ieaz doun e kaloun Roza, ha prest goude e reaz veu da jom bepred guerc’hez, hag e trouc’haz he-unan he bleo.\nDivar ar mare-ze ec’h en em daolaz holl d’ann oberiou a binijenn. Ne felle d’ezhi dibri frouezenn ebed, petra bennag ma karie kalz ar frouez, ha d’ann oad a c’houec’h vloaz, ec’h em em lakeaz da iun eur vech, diou vech er zizun, hag aliez divar bara ha dour, pa c’helle hen ober heb kontrolia he mamm. Rak ato oa leun a respet hag a zentidigez e kenver he zud.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/603&oldid=137829 »


Wikipedia:Pajennoù da ziziverkañ - Wikipedia\nWikipedia:Pajennoù da ziziverkañ\nSavet eo bet ar bajenn-mañ evit goulenn ma vo adsavet (diziverket) ur bajenn bet diverket. Evit goulenn un dra bennak all ouzh ar verourien, klikit amañ.\nGant ar verourien e vez diverket ar pajennoù.\nPeurliesañ eo reizh an divizoù, diouzh politikerezh an diverkañ pajennoù ha ne vez ket tabutet diwarno. Koulskoude e c'hall c'hoarvezout e vefe peadra da dabutal. Moarvat e c'hallo m:deletion management redesign diskoulmañ kudennoù a denn d'an diverkañ pajennoù a-wechoù.\nSavet eo bet ar bajenn-mañ evit ma c'hallfe an implijerien n'int ket merourien tabutal war pajennoù bet diverket peogwir e soñjer eo bet direizh o diverkañ pe peogwir n'eo ket bet kelaouet ar saver anezho e oant e riskl da vezañ diverket pe c'hoazh peogwir n'int ket bet diverket evel m'eo dleet en ur heuliañ an hent bet diazezet evit se (gwelet Wikipedia:Pajennoù da nullañ).\nEmichañs e chomo goullo ar bajenn-mañ ha ne vo ket implijet nemeur, pa ne vo ket kavet abeg er pajennoù bet diverket.\nGras d'ar bajenn-mañ e c'hall ar verourien bezañ un tamm kadarnoc'h en o folitikerezh diverkañ ivez ; daoust da se e vo degaset da soñj eo skoemp a-walc'h mont da adsevel pennadoù bet diverket. Setu e chom kizidik a-walc'h an afer.\nSetu an doare : mar fell deoc'h e vefe diziverket ur pennad bennak, lakait e anv war ar bajenn-mañ. Adsavet e vo gant ur merour hag enskrivet e vo gantañ adarre war Wikipedia:Pajennoù da nullañ. D'ar mare-se e vo lec'h da eskemm frankoc'h. Goude an eskemm e vo divizet ha miret pe diverket en-dro e vo ar pennad.\nSellet ouzh ar votoù diverkañ pajennoù : war ober - dielloù\nSellet ouzh ar goulennoù diverkañ war ar prim : war ober - dielloù\nGoulenn ma vo adsavet ur bajenn bet diverket\nRespontet ez eus bet d'ar goulennoù renket dindan gant ur merour.\nDiellaouet e vez ar goulennoù bet respontet dezho abaoe ouzhpenn miz war Dielloù ar goulennoù bet respontet dezho.\nAdtapet diwar « https://br.wikipedia.org/w/index.php?title=Wikipedia:Pajennoù_da_ziziverkañ&oldid=1757317 »\nDernière modification le 30 Gou 2017, à 13:07\nKemmoù diwezhañ degaset d'ar bajenn-mañ d'an 30 Gou 2017, da 13:07.


Keleier » Niverenn 627 * 19 / 06 / 2017\nKadarnaet an dro...\nEizhteiz goude an dro gentañ ez eo kadarnaet al lanv nevez, hini strollad LREM. Met n’eo ket evit se e vo aes ar mizioù da zont. 308 sez gant kannaded ar prezidant, ar brasañ niver ganto. Bez’ e c’hellint lakaat al lezennoù a fell dezho da dremen, dre ordrenañs,...\nE Skaer e vez lidet karnaval brasañ Breizh, bep daou vloaz, da vare an Pantekost, un darvoud istorel evit tud ar vro. Ar 66vet a oa ar bloaz-mañ. Abaoe fin miz Genver o deus kroget da fardañ o c’harroñs ha deuet eo an devezh bras. Dirak “o” ostaleri, “Chez Pat”,...\nMicherelaat ha liesaat ar...\nE 2013 e oa bet krouet an embregerezh “Les Fourmis Solidaires.” evit eeunat ha liesaat an darempredoù etre ar broduerien hag ar vevezerien e korn-bro Sant Maloù. E-pad pell en deus labouret Olivier Cruz evit embregerezhioù ar gounezvouederezh, sterniad ma oa-eñ enno. Gant...


Keleier - Redadeg\nDegemer al lec’hienn > br > Keleier\nRaktresoù kinniget ha displeget : Chadenn ar skolioù Kavout a rit amañ un nebeud raktresoù kinniget e 2018 hag a c’hell bezañ ledanaet e 2020 e pep skol. Ar pep pouezusañ eo kemer perzh, bezañ gwelet, kaout plijadur, klevout, lakaat da glevout hag ober gant ar brezhoneg ! Hag holl asambles e tiskouezimp hor c’hoant da gaout ur yezh yac’h ha bev e Breizh ! Pellgargit : an teuliad pedagogel an dielloù grafek Kinnig a reomp deoc’h kemer perzh er fest-mañ en ur sevel chadenn ar skolioù : 1 - Dibabit ur … Lenn ar peurrest\nTem ar bloaz : Deus’ta mignon ! "Fromus", "un nozvezh digredus", "c’hoant ’m eus da zeskiñ brezhoneg", "startijenn"... Pegen plijus eo santout ar birvilh a zo gant ar rederien, ha mizvezhioù war-lerc’h zoken ! Muioc’h a dud o tañva levenez ar Redadeg, Setu ’pezh a fell deomp e 2020. Neuze, te ha ’teus kemeret perzh er Redadegoù paseet, Tap krog ba dorn ur mignon ha n’en deus ket graet gwech ebet. Gwel’ a ri, ne vo ket dipitet ! 10 000 reder e 2018 : 20 000 e 2020 a-drugarez dit ? Ur bern tud zo pell … Lenn ar peurrest\nMerc’her 25 a viz Ebrel 2018\nAozañ ho km ! Evit sellout ouzh an hentad dre ar munud, KLIKIT amañ Ma vez anavezet ho niverenn km genoc’h e c’hellit klask anezhañ war ar gartenn evit kaout titouroù resis : an devezh, un eurvezh... An t-shirtoù ruz (t-shirtoù ar rederien) a vo roet dezho gant an oto kentañ ur wezh arruet dindan ar banell-km 10 munutenn a-raok ar c’hamioñs gant ar rederien. Roet e vo deoc’h an t-shirt ha displegadennoù surentez (non pas chom re dost eus ar c’hamioñs, chom prest da gemer ar vazh-test, redek etre ar … Lenn ar peurrest\nAr Redadeg hag al Lennegezh : Kenstrivadeg skolioù bro Kemper ! Aozet eo bet ar raktres gant Rouedad mediaouegoù Kemper Breizh izel Petra a c’hell c’hoarvezout war hent ar redadeg ? Ur gwallzarvoud, rederien iskis, un aerouant ? A bep seurt traoù a zo bet ijinet gant skolajidi, liseidi ha skolidi bro Gemper. Mennozhioù e leizh, plijadur ha fent met traoù kriz ivez, gant rederien rediet da redek gant boutailhadoù oksijen, ar paour gaezh Riwana rediet da chom toullbac’het gant ur gwaz feuls... … Lenn ar peurrest\nKlikit war ar skeudenn evit sellout ouzh filmig hon hetoù 2018\nMeurzh 21 a viz Du 2017\nDifi Selfie 2018 Ar bloaz-mañ e vo aozet un difi nevez da lakaat war wel : Tapit ho poltred gant flyer ar Redadeg Kasit anezhañ war bajenn Facebook Ar Redadeg Savet ‘vo un tenn gant ur profig Chañs vat !!! Bec’h De’i !\nMerc’her 11 a viz Here 2017\nSalud deoc’h arzourien ha buhezourien a bep liv ! Emañ ar skipailhoù lec’hel ouzh ar stern en-dro evit aozañ tremen ar Redadeg e miz Mae 2018, hag ijinañ ar festoù a vo da heul. Da-geñver 10 vloaz ar Redadeg e plijfe deomp broudañ ar sevenadur e korf ar Redadeg, evit ma vefe ar Redadeg un digarez da lakaat an dud da redek eveljust, hag ivez da lakaat war-wel ar c’hrouiñ hag ar buheziñ e brezhoneg. Fellout a ra deomp renabliñ an dud pe ar strolladoù hag a blijfe dezho bezañ pedet gant ar skipailhoù … Lenn ar peurrest\nMeurzh 10 a viz Here 2017\nAr Redadeg a lid he 10 vloaz Evit lidañ 10 vloaz ar Redadeg e kinnigomp d’ar skipailhoù pedagogel a blijfe dezho kemer perzh e Redadeg 2018 oc’h aozañ darvoudoù tro-dro d’ar brezhoneg. Evit gwir, pelloc’h c’hoazh eget lakaat ar vugale da gemer perzh er Redadeg, ar pezh a chom un dra bouezus-kenañ ha plijus evito, e soñj dimp ez eo ar Redadeg un digarez a zoare evit lakaat war wel al labour graet gant ar skipailhoù pedagogel ha talvoudekaat anezhañ. Evel-se e vo tennet splet eus an darvoud evit komz … Lenn ar peurrest\nFaot a ra deoc’h prenañ ho km Redadeg ? Lakaet e vo ar gwerzh en linenn adalek miz Here/Du Gallout a rit pellgargañ ar bilhed prenañ bremañ Gallout a rit skrivañ war ar bilhed e pelec’h lec’hiañ ho km. Kemeret e vo e kont ho c’hoant gant ar skipailhoù lec’hel. bilhed prenañ km Evit gouzout hiroc’h, e brezhoneg pe e galleg, kit e darempred gant Katelin a responto deoc’h pe a glasko tud a c’hallo respont deoc’h. Katelin : 09 61 20 26 11 / … Lenn ar peurrest\nLun 16 a viz Genver 2017\nMerc’her 18 a viz Mae 2016\nVideo savet gant Trigone Production, skeudennoù tapet gantañ a-hed an hentad ! Pebezh startijenn ganeoc’h ! Brav oc’h !\nMerc’her 11 a viz Mae 2016\nKOMZIT ‘TA SONERIEN ! A-viskoazh eo bet ar Vretoned rederien-mor, foeterien-bro, rederien marc’h-houarn. Hiziv ez eus tu embann fraezh ez eo ar Vretoned ivez rederien war droad, brezhonegerien en o sav, un troad ganto en amzer-vremañ hag unan all en amzer da zont, tud hag a ziskouez bezañ mennet da sevel ur gevredigezh diazezet war al liesseurted hag ar frankiz, brezhoneg leizh o genoù. Gourc’hemennoù d’ar strolladig tud en deus kredet kas da benn ar raktres follmañ. Ar Redadeg a lak ac’hanomp da … Lenn ar peurrest


Boule & Bill e brezhoneg — Bannoù-heol\nPostet d'an 08/09/2000 - Pennadoù\nEl levr-mañ e vez kavet istor ur c’hi, e anv Billig hag ur paotrig e anv Boulig. Tro-dro dezho emañ ivez tad ha mamm Boulig. An istorioù a zo distag an eil ouzh egile. Aes int da lenn ha n’ez eus ket tost gerioù diaes ebet. Ha komprenus eo ar skritur er vandenn-dreset-mañ.\nKalzik a istorioù o deus plijet deomp, diaes eo ober un dibab : « Loened labour », « Karr Arzhur » a oa farsus. « Toull lous », « Rod an amzer », « Tan dezhi », « Diwallit ! kebell-touseg » a oa droch ivez. Ur c’hi pe ur c’hazh hon eus ivez er gêr met int ne reont netra farsus. Dipitus eo ! Plijet-kenañ e vefemp da lenn istorioù all e brezhoneg evel Titeuf pe Petit Spirou.\nBugale CM1 skol Diwan Lesneven (29)


Gant ar ger Vancouver e tegouezher amañ. Evit sterioù all ar ger, gwelit Vancouver (disheñvelout).\nDiwar-benn kêr Vancouver eo ar pennad-mañ. Evit an enezenn, sellit ouzh Enez Vancouver\nVancouver zo ur gêr vras e kornôg Kanada, war aod ar Meurvor Habask.\nKêr vrasañ proviñs Kolombia Breizh-Veur eo, war aod kornôk Kanada, nepell diouzh an harzoù gant SUA. War an douar-bras emañ ha n'emañ ket war Enez Vancouver e-tal dezhi. Savet e voe ur gêr vihan anvet "Gastown" eno e 1862, gant trevadennerien. Adanvet e voe "Vancouver" e 1886 diwar anv ar moraer George Vancouver (1757-1798).\nBremañ ez eus ouzhpenn 630 000 a dud o chom e kêr ha war-dro 2 vilion hanter en tolpad-kêrioù (Vancouver Vras). Emañ an hanter eus annezidi Kolombia Breizh-Veur o vevañ eno, abalamour m'en em astenn ar Menezioù Roc'hellek, didud a-walc'h, war an darn vrasañ eus ar broviñs. Ar gêr kanadian gant ar brasañ stankter poblañs eo. Anavezet eo Vancouver evit kalite ar vuhez. An hanter eus an annezidi n'o deus ket ar saozneg pe ar galleg evel yezh-vamm.\nBrasañ porzh ar vro e porzh "Metro Vancouver", hag ar 4e en Amerika a-bezh. Foresterezh ha touristelezh eo an daou obererezh ekonomikel pennañ. Eno e oa bet dalc'het ar C'hoarioù Olimpek ha paralimpek goañv e 2010.\nGevellet eo Vancouver gant :\nOdessa ( Ukraina) e 1944\nYokohama ( Japan) e 1965\nDinedin ( Bro-Skos) e 1978\nGuangzhou ( Sina) e 1985\nLos Angeles ( Stadoù-Unanet) e 1986\n(en) Lec'hienn ofisiel Vancouver\nAdtapet diwar « https://br.wikipedia.org/w/index.php?title=Vancouver&oldid=1951762 »